**Ռոն Ջոնսոն** (անգլ.՝ Ron Johnson, հոկտեմբերի 15, 1959(1959-10-15)), ամերիկացի բիզնեսմեն, «Enjoy» սթարթափի հիմնադիր և գլխավոր տնօրեն, «Globality Inc» ընկերության տնօրենների խորհրդի անդամ։ «JCPenney» խանութների ցանցի նախկին գլխավոր տնօրեն (2011-2013), «Apple Store» ֆիրմային խանութների ցանցը գործարկած «Apple Inc»-ի մանրածախ և ինտերնետ առևտրի ավագ փոխնախագահ (2000-2011)։

Կենսագրություն
--------------

Ջոնսոնը մեծացել է ԱՄՆ-ի Մինեսոտա նահանգի Իդայնա քաղաքում։ Նա «General Mills» կորպորացիայի գործադիր տնօրենի որդին է։

Ռոն Ջոնսոնը տնտեսագիտության բակալավրի աստիճան է ստացել Սթենֆորդի համալսարանում, ապա՝ բիզնեսի կառավարման մագիստրոսի աստիճան Հարվարդի բիզնես դպրոցում։

Սկզբում Ռոն Ջոնսոնն աշխատել է «Target» ընկերությունում, որտեղ նա նախ մերչանդայզինգի, իսկ հետո` վաճառքի գծով փոխնախագահն էր և որտեղ նա պատասխանատու էր դիզայներ Մայքլ Գրեյվսի սպառողական ապրանքների գծի գործարկման համար։

### Apple

2000-2011 թվականներին, լինելով «Apple Inc» ընկերության մանրածախ և ինտերնետ առևտրի հարցերով ավագ փոխնախագահ, նա պատասխանատու էր «Apple Store» ֆիրմային խանութների մանրածախ ցանցի գործարկման և զարգացման համար, որտեղ նա առաջին անգամ մշակել է «Genius Bar» հատուկ ֆիրմային բաժնի հայեցակարգը։ Ջոնսոնի ղեկավարությամբ Apple խանութների մանրածախ ցանցը հասել է աճի ռեկորդային մակարդակի՝ 2001 թվականի մայիսին առաջին երկու խանութների բացումից հետո երկու տարվա ընթացքում գերազանցելով մեկ միլիարդ դոլարի վաճառքի տարեկան շրջանառությունը` դրանով իսկ գերազանցելով նախորդ ռեկորդը, որը սահմանել է Gap հագուստի ռիթեյլերը։ 2012 թվականին Apple-ն արդեն ղեկավարել է ավելի քան 400 խանութներ՝ ունենալով խանութներ Ավստրալիայում, Կանադայում, Չինաստանում, Ֆրանսիայում, Գերմանիայում, Իտալիայում, Շվեյցարիայում, Մեծ Բրիտանիայում, ԱՄՆ-ում, Հոնկոնգում և Ճապոնիայում։ Հաղորդվել է, որ 7,5 տարվա աշխատանքի ընթացքում Ջոնսոնը վաստակել է մոտ 400 մլն դոլար։
2011 թվականի հունիսին Ջոնսոնը հայտարարել է, որ 2011 թվականի նոյեմբերի 1-ից պետք է հեռանա Apple ընկերությունից, իսկ 2012 թվականի հունվարի վերջին նրան փոխարինելու է եկել Ջոն Բրաուեթը։

### JCPenney

2011 թվականի նոյեմբերի 1-ին Ջոնսոնը դարձել է ամերիկյան մանրածախ սուպերմարկետների խոշորագույն ցանցերից մեկի՝ «JCPenney»-ի գլխավոր տնօրենը։ Երբ նա եկել է, «JCPenney»-ի մանրածախ վաճառքների անկում է տեղի ունեցել և ճգնաժամ սկսվել, և Ջոնսոնը հեռացրել է շատ հին կառավարիչների, փորձել ստեղծել իր նոր թիմը «Apple»-ի նախկին թոփ-մենեջերներից և, օրինակ, նորաձևության խորհրդատու Նիկ Վուսթերից։ Այնուհետև նա, կիրառելով Apple Store-ի ռազմավարությունը, սկսել է գլոբալ վերափոխումը և բոլոր խանութների ռեբրենդինգը՝ փորձելով ակտիվացնել ընկերության մանրածախ բիզնեսը։ Սակայն դա չի օգնել, և վաճառքի անկումը շարունակվել է՝ 2012 ֆինանսական տարվա IV-րդ եռամսյակում հասնելով ամենաբարձր կետին, երբ խանութներում վաճառքները նվազել են 32%-ով։ Դրանից հետո՝ 2013 թվականի ապրիլի 8-ին, նա հայտարարել է իր հրաժարականի մասին JC Penney-ի գլխավոր տնօրենի պաշտոնից և փոխարինվել իր նախորդի՝ Մայք Ուլմանի կողմից։

Սակայն, չնայած «JCPenney»-ի ձախողմանը, Ռոն Ջոնսոնը դեռևս համարվում է ԱՄՆ-ի մանրածախ առևտրի ամենափորձառու ղեկավարներից մեկը, լինելով արդյունաբերության վետերան` մանրածախ առևտրի, մերչանդայզինգի և մարկետինգի ոլորտում գրեթե 30 տարվա փորձով։ Միլիարդ դոլար արժողությամբ բիզնեսի համար Ռոնը վերափոխման փոփոխության և տարեկան աճի փորձ է ունեցել։ Ռոնը տարեկան աճի և տրանսֆորմացիոն փոփոխությունների փորձ ունի միլիարդավոր դոլարների եկամուտ ունեցող ընկերություններում։

### Enjoy

2014 թվականին Ջոնսոնը դարձել է «Enjoy» սթարթափի հիմնադիրն ու գլխավոր տնօրենը, որի գլխամասային գրասենյակը Կալիֆոռնիա նահանգի Պալո–Ալտո քաղաքում է, և որը գնումների ոլորտում նորարարությունների է ձգտում։ Նրա ընկերությունը 30 մլն դոլար է հատկացրել «Kleiner Perkins» և «Oak Investment Partners» ներդրումային ընկերություններին՝ «Andreessen Horowitz» վենչուրային հիմնադրամի մասնակցությամբ։ Ջոնսոնը նաև անձնական կապիտալ է հատկացրել ընկերության ստեղծման համար։ Նրա ծառայությունը գործարկվել է 2015 թվականին։

Նա նաև «Globality Inc» ընկերության տնօրենների խորհրդի անդամ է։

Ծանոթագրություններ
------------------

1. ↑  David Segal (23 июня 2012). "Apple's Retail Army, Long on Loyalty but Short on Pay". *The New York Times*. Retrieved 13.05.2020.
2. ↑  "Искусство продавать: Рон Джонсон делится секретами успеха Apple" (in rus). AppleInsider.ru. 22 ноября 2011. Retrieved 15.05.2020.`{{cite web}}`: CS1 սպաս․ չճանաչված լեզու (link)
3. ↑  "Как создавался первый Apple Store" (in rus). AppleInsider.ru. 10 декабря 2018. Retrieved 15.05.2020.`{{cite web}}`: CS1 սպաս․ չճանաչված լեզու (link)
4. ↑  "Apple Retail Store — Store List". *Apple.com*. Retrieved 13.05.2020. `{{cite web}}`: no-break space character in `|title=` at position 19 (help)
5. ↑  Jay Yarow (14 июня 2011). "Ron Johnson Made $400+ Million At Apple In 7.5 Years — Business Insider". *Business Insider*. Retrieved 13.05.2020. `{{cite web}}`: no-break space character in `|title=` at position 53 (help)
6. ↑  "Старший вице-президент компании Apple Рон Джонсон официально покинул пост, имя преемника пока неизвестно" (in rus). AppleInsider.ru. 1 ноября 2011. Retrieved 15.05.2020.`{{cite web}}`: CS1 սպաս․ չճանաչված լեզու (link)
7. ↑  "Чужой среди своих: Джон Брауэтт и Apple" (in rus). AppleInsider.ru. 2 февраля 2012. Retrieved 12.05.2020.`{{cite web}}`: CS1 սպաս․ չճանաչված լեզու (link)
8. ↑  "Рон Джонсон набирает команду из бывших топ-менеджеров Apple" (in rus). AppleInsider.ru. 10 ноября 2011. Retrieved 15.05.2020.`{{cite web}}`: CS1 սպաս․ չճանաչված լեզու (link)
9. ↑  "Рон Джонсон применяет стратегию Apple Store для развития J.C. Penney" (in rus). AppleInsider.ru. 29 января 2012. Retrieved 15.05.2020.`{{cite web}}`: CS1 սպաս․ չճանաչված լեզու (link)
10. ↑  Brad Tuttle (9 апреля 2013). "The 5 Big Mistakes That Led to Ron Johnson's Ouster at JC Penney". *Журнал «Time»*. Retrieved 13.05.2020.
11. ↑  "Рон Джонсон вернется в Apple?" (in rus). AppleInsider.ru. 9 апреля 2013. Retrieved 15.05.2020.`{{cite web}}`: CS1 սպաս․ չճանաչված լեզու (link)
12. ↑  Sam Colt (24 октября 2014). "The Genius Behind The Apple Store Wants To Help You Choose Your Next Gadget". *Business Insider*. Retrieved 13.05.2020.
13. ↑  "Globality Website". Retrieved 13.05.2020.